CELEX: 62021TN0763
Language: et
Date: 2021-12-07 00:00:00
Title: Kohtuasi T-763/21: 7. detsembril 2021 esitatud hagi – SE versus komisjon

14.2.2022   
            
            
               ET
            
            
               Euroopa Liidu Teataja
            
            
               C 73/50
            
         
      7. detsembril 2021 esitatud hagi – SE versus komisjon
      (Kohtuasi T-763/21)
      (2022/C 73/63)
      Kohtumenetluse keel: inglise
      
         Pooled
      
      
         Hageja: SE (esindajad: advokaadid L. Levi ja A. Blot)
      
         Kostja: Euroopa Komisjon
      
         Nõuded
      
      Hageja palub Üldkohtul:
      
                  —
               
               
                  tühistada 23. aprilli 2021. aasta otsus, millega lükati tagasi hageja kandidatuur nooremspetsialistide pilootprogrammi;
               
            
                  —
               
               
                  tühistada vajalikus ulatuses 27. augusti 2021. aasta otsus, millega jäeti rahuldamata hageja 27. aprilli 2021. aasta kaebus;
               
            
                  —
               
               
                  mõista välja hüvitis varalise kahju eest, mis talle tekitati, kuna ta kaotas võimaluse olla määratud ajutise teenistuja AD 5 ametikohale alates 1. oktoobrist 2021, nagu on leitud hagiavalduses;
               
            
                  —
               
               
                  mõista välja hüvitis varalise kahju eest, mis talle tekitati, kuna ta kaotas võimaluse saada alaliseks ametnikuks, mis sõltub sellistel sisekonkurssidel osalemisest, milles võivad osaleda ainult ajutised teenistujad, kes on AD tasemel, nagu on leitud hagiavalduses;
               
            
                  —
               
               
                  mõista kohtukulud välja kostjalt.
               
            
         Väited ja peamised argumendid
      
      Hagi põhjenduseks esitab hageja kolm väidet.
      
                  1.
               
               
                  Esimene väide, et on tegemist vanuse alusel diskrimineerimisega, mis on vastuolus EL põhiõiguste harta artikli 21 lõikega 1, personalieeskirjade artikliga 1d ja muude teenistujate teenistustingimuste artikli 10 lõikega 1.
               
            
                  2.
               
               
                  Teine väide, et tegemist on pädevuse kuritarvitamisega ja/või pädevuse puudumisega.
               
            
                  3.
               
               
                  Kolmas väide, et osalemiskutse on õigusvastane.